wickkiey/tamil-wikipedia-markdown huggingface dataset:
# எலானசு



**எலானசு** (*Elanus*) என்பது அசிப்பிட்ரிடே குடும்பத்தின் *எலனைன்* பருந்து துணைக்குடும்பத்தில் உள்ள கொன்றுண்ணி பறவைகளின் பேரினமாகும். இந்த பேரினத்தில் உள்ள நான்கு சிற்றினங்கள் பரவலாகக் காணப்படுகின்றன.  

## வகைப்பாட்டியல்
*எலானசு* பேரினம் 1809ஆம் ஆண்டில் பிரான்சு விலங்கியல் நிபுணர் ஜூல்சு-சீசர் சாவிக்னியால் அறிமுகப்படுத்தப்பட்டது. இது 1789ஆம் ஆண்டில் ரெனே லூயிச் டெசுபோன்டைன்சு விவரித்த பால்கோ கேரூலியசு என்ற கருந்தோள் பருந்து சிற்றினத்திற்கு இடமளித்தது. இது இப்போது இந்த பேரினத்தின் மாதிரி இனமாகவும் ஒற்றைச் சிற்றினமாகவும் உள்ளது. இந்த பெயர் "காத்தாடி" என்பதற்கான பண்டைய கிரேக்க எலானோசு என்பதிலிருந்து வந்தது.  

## விளக்கம்
*எலானசு* சிற்றினங்கள் கருப்பு இறக்கை அடையாளங்களுடன் ஒரு குறுகிய சதுர வாலுடன் பறக்கும் போது வெள்ளை மற்றும் சாம்பல் நிறத்துடன் தோன்றும் இரைவாரிச் செல்லும் பறவைகள் ஆகும். இவை கொறித்துண்ணிகள் மற்றும் பிற சிறிய பாலூட்டிகள், பறவைகள் மற்றும் பூச்சிகளுக்கான முக்கியமாக சவன்னா வாழ்விடப் பகுதிகளில் இவற்றை வேட்டையாடுகின்றன. சில நேரங்களில் ஒரு கெசுட்ரல் போல வட்டமிடுகின்றன. முதன்மை மற்றும் இரண்டாம் நிலை இறக்கைத் துய்மயிர் மேல் மேற்பரப்பில் ஆந்தைகளைப் போல மென்மையானவை. இவை ஆந்தை போன்ற அமைதியான பறப்பதற்கும் உதவுகின்றன. எலனசு பேரினம் பாதத்தில் உள்ளடங்கிய மிகச் சிறிய செதில்களைக் கொண்டிருப்பதில் தனித்துவமானது. நகத்தின் அடிப்பகுதியில் பள்ளம் இல்லை. இவை மங்கலான வெளிச்சத்தில் கொறித்துண்ணிகளை வேட்டையாடுவதற்கு பொருத்தமான கண்பார்வை கொண்டுள்ளன. இந்த பேரினத்தில் நான்கு சிற்றினங்கள் உள்ளன. இவை அனைத்தும் சிறிய பாலூட்டிகளை, குறிப்பாக கொறித்துண்ணிகளை, திறந்த சவன்னா வாழ்விடங்களில் தேடும் போது காற்றில் வட்டமிடுகின்றன. சில காலமாக, இந்த சிற்றினங்கள் அனைத்தும் எலனசு கேரூலியசு சிற்றினத்தின் துணையினங்களாக சேர்க்கப்பட்டன. இது கருந்தோள்-பருந்து என்று அழைக்கப்படுகிறது.  

எழுத்துச் சிறகு பருந்து காலனித்துவ ரீதியாக இனப்பெருக்கம் செய்கிறது. இவை இரவாடி வகையினைச் சேர்ந்தது. மற்றச் சிற்றினங்கள் பகல் நேர விலங்காக மங்கலான நேரங்களில் உலாவுகின்றன.  

| கருந்தோள் பருந்து | *எலானசு கேரூலியசு* (டெசுபோன்டைன்சு, 1789) |  |
| --- | --- | --- |
| சிறிய கரும்பருந்து | *எலானசு ஆக்சில்லாரிசு* (இலாதம், 1801) |  |
| வெள்ளை வால் பருந்து | *எலானசு லியூக்குரசு* (வியெல்லட், 1818) |  |
| எழுத்துச் சிறகு பருந்து | *எலானசு இசுகிரிப்டசு* கோல்ட், 1842 | } |
# பென்சாயில் புளோரைடு



**பென்சாயில் புளோரைடு** (*Benzoyl fluoride*) என்பது C<sub>7</sub>H<sub>5</sub>FO என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். கார்பன், ஐதரசன், புளோரின் மற்றும் ஆக்சிசன் ஆகிய தனிமங்கள் சேர்ந்து இந்த அரோமாட்டிக்கு சேர்மம் உருவாகிறது. இது பென்சாயிக் அமிலத்தின் அசைல் புளோரைடாகும். முதன்முதலில் 1863 ஆம் ஆண்டில் அலெக்சாண்டர் போரோடின் என்பவரால் தனித்துப் பிரித்தெடுக்கப்பட்டது.  

## தயாரிப்பு
பென்சாயில் குளோரைடு அல்லது பென்சாயிக் நீரிலியை பொட்டாசியம் புளோரைடுடன் சேர்த்து வினைபுரியச் செய்வதன் மூலமோ, அல்லது முப்புளோரோதொலுயீனை ஒரு வினையூக்கியாக நையோபியம் பெண்டாக்சைடு முன்னிலையில் ஒரு முன்னோடியாகப் பயன்படுத்துவதன் மூலமோ பென்சாயில் புளோரைடைத் தயாரிக்கலாம்.  

## வேதியியல் பண்புகள்
பென்சாயில் புளோரைடு நீரில் நீராற்பகுப்பு அடைந்து பென்சாயிக் அமிலமாக மாறுகிறது. மேலும் காரங்களுடன் வினைபுரிந்து உப்புகளை உருவாக்குகிறது.:  

::C<sub>6</sub>H<sub>5</sub>COF + H<sub>2</sub>O → C<sub>6</sub>H<sub>5</sub>COOH + HF  
::C<sub>6</sub>H<sub>5</sub>COF + 2NaOH → C<sub>6</sub>H<sub>5</sub>COONa + NaF + H<sub>2</sub>O  

## இயற்பியல் பண்புகள்
பென்சாயில் புளோரைடு என்பது நிறமற்ற திரவமாகும். எத்தனால், டை எத்தில் ஈதர் மற்றும் அசிட்டோன் ஆகியவற்றில் இது கரையும்.  

## பயன்கள்
பென்சாயில் புளோரைடு சேர்மத்தை ஓர் அயனி திரவமாகவும் சிலிக்கோன் பலபடி சிதைவுப் பொருளாகவும் பயன்படுத்தலாம்.
# முப்புளோரோ அசிட்டைல் புளோரைடு



**முப்புளோரோ அசிட்டைல் புளோரைடு** (*Trifluoroacetyl fluoride*) என்பது C<sub>2</sub>F<sub>4</sub>O என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். டிரைபுளோரோ அசிட்டைல் புளோரைடு என்ற பெயராலும் இதை அழைக்கலாம். கார்பன், புளோரின் மற்றும் ஆக்சிசன் ஆகிய தனிமங்கள் சேர்ந்து இந்த சேர்மம் உருவாகிறது. கார்பாக்சிலிக் அமில புளோரைடுகள் குழுவில் இச்சேர்மம் இடம்பெறுகிறது. குறிப்பாக முப்புளோரோ அசிட்டிக் அமிலத்தின் புளோரைடாகக் கருதப்படுகிறது.  

## தயாரிப்பு
முப்புளோரோ அசிட்டிக் நீரிலி மற்றும் நீரற்ற ஐதரசன் புளோரைடு ஆகியவற்றின் வினை மூலம் முப்புளோரோ அசிட்டைல் புளோரைடைத் தயாரிக்கலாம்:  

::(CF<sub>3</sub>CO)<sub>2</sub>O + HF → CF<sub>3</sub>COF + CF<sub>3</sub>COOH  

அல்லது முப்புளோரோ அசிட்டிக் அமிலம் மற்றும் வனேடியம் பெண்டாபுளோரைடு ஆகியவற்றின் வினை மூலமும் முப்புளோரோ அசிட்டைல் புளோரைடைத் தயாரிக்கலாம்.:  

::CF<sub>3</sub>COOH + VF<sub>5</sub> → VOF<sub>3</sub> + HF + CF<sub>3</sub>COF↑  

## வேதிப் பண்புகள்
முப்புளோரோ அசிட்டைல் புளோரைடு, அசிட்டோநைட்ரைலில் உள்ள ரூபிடியம் புளோரைடு அல்லது சீசியம் புளோரைடுடன் வினைபுரிந்து தொடர்புடைய பெண்டாபுளோரோ எத்தனோலேட்டை உருவாக்குகிறது:  

::CF<sub>3</sub>COF + MF → CF<sub>3</sub>CF<sub>2</sub>OM (M = Rb, Cs)  

இந்தச் சேர்மம் கந்தக மூவாக்சைடுடன் வினைபுரிந்து முப்புளோரோ அசிட்டைல் புளோரோசல்போனேட்டை உருவாக்குகிறது:  

::CF<sub>3</sub>COF + SO<sub>3</sub> → CF<sub>3</sub>C(O)OSO<sub>2</sub>F  

முப்புளோரோ அசிட்டைல் புளோரைடு சேர்மம் தண்ணீரில் நீராற்பகுப்பு அடைகிறது.  

## பயன்கள்
முப்புளோரோ அசிட்டைல் புளோரைடு என்பது முப்புளோரோ அசிட்டிக் அமிலத்தின் ஒரு முக்கியமான தொழில்துறை இடைநிலை வேதிப்பொருள் ஆகும். இந்த அமிலம் அதன் நீராற்பகுப்பின் மூலம் உற்பத்தி செய்யப்படுகிறது.
# மைன்புரி சட்டமன்றத் தொகுதி



**மைன்புரி சட்டமன்றத் தொகுதி** *(Mainpuri Assembly constituency)* என்பது இந்தியாவின் உத்தரப் பிரதேச மாநில சட்டமன்றத்தில் உள்ள 403 சட்டமன்றத் தொகுதிகளில் ஒன்றாகும். இத்தொகுதியானது மைன்புரி மாவட்டத்தில் அமைந்துள்ளது. இது மைன்புரி மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.  
## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 1974 | பாபா ராம் நாத் | இந்தியப் பொதுவுடமைக் கட்சி (மார்க்சிஸ்ட்)</br> |  |
| 1977 | மாலிகான் சிங் | ஜனதா கட்சி |  |
| 1980 | ரகுவீர் சிங் யாதவ் | இந்திய தேசிய காங்கிரசு (இ) |  |
| 1985 | இந்திய தேசிய காங்கிரசு</br> |  |  |
| 1989 | இந்தால் சிங் சவுகான் | ஜனதா தளம் |  |
| 1991 | நரேந்தர் சிங் | rowspan=2 | பாரதிய ஜனதா கட்சி</br> |
| 1993 |  |  |  |
| 1996 | மாணிக் சந்த் யாதவ் | சமாஜ்வாதி கட்சி</br> |  |
| 2002 | அசோக் சிங் சவுகான் | rowspan=2 | பாரதிய ஜனதா கட்சி</br> |
| 2007 |  |  |  |
| 2012 | இராச்குமார் என்ற ராசூ யாதவ் | rowspan=2 | சமாஜ்வாதி கட்சி</br> |
| 2017 |  |  |  |
| 2022 | செய்வீர் சிங் | பாரதிய ஜனதா கட்சி</br> |  |

## தேர்தல் முடிவுகள்
### 2022
# கா. தி. இளையகண்ணு



**கா. தி. இளையகண்ணு** (*K. T. Elayakannu*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் சேலம் மாவட்டம் தும்பா பகுதியினைச் சேர்ந்தவர். இளங்கலைப் பட்டம் பெற்றுள்ள இளையகண்ணு, அனைத்திந்திய அண்ணா திராவிட முன்னேற்றக் கழகத்தினைச் சார்ந்தவர். இவர், 2001ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் ஏற்காடு சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.  

## தேர்தல் செயல்பாடு
### 2001
# வி. பெருமாள்



**வி. பெருமாள்** (*V. Perumal*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் சேலம் மாவட்டம் பெரியகுட்டிமடுவு பகுதியினைச் சேர்ந்தவர். ஆறாவது வகுப்பு வரை கல்வி பயின்றுள்ள பெருமாள், திராவிட முன்னேற்றக் கழகத்தினைச் சார்ந்தவர். இவர், 1996ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் ஏற்காடு சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.  

## தேர்தல் செயல்பாடு
### 1996
# செய்வீர் சிங்



**செய்வீர் சிங்** *(Jayveer Singh)* என்பவர் உத்தரப் பிரதேசத்தைச் சேர்ந்த ஒரு இந்திய அரசியல்வாதி ஆவார். பாரதிய ஜனதா கட்சியின் வேட்பாளரான இவர், 2022 இல் நடைபெற்ற உத்தரப் பிரதேச சட்டமன்றத் தேர்தலில் மைன்புரி சட்டமன்றத் தொகுதியில் போட்டியிட்டு வென்றார். இத்தொகுதியானது மைன்புரி மாவட்டத்தில் அமைந்துள்ளது.  

## அரசியல்
2022 இல் நடைபெற்ற உத்தரப் பிரதேச சட்டமன்றத் தேர்தலில் மைன்புரி சட்டமன்றத் தொகுதியில் பாரதிய ஜனதா கட்சியின் வேட்பாளராக போட்டியிட்ட செய்வீர் சிங் 99814 வாக்குகளைப் பெற்று, தனது நெருங்கிய போட்டியாளரான சமாஜ்வாதி கட்சியின் வேட்பாளரான இராச்குமாரை விட 6766 வாக்குகள் அதிகம் பெற்று வெற்றிபெற்றார்.  

## தேர்தல் முடிவுகள்
### 2022
# மெலெகோசா


இந்தப் பேரினம் முதன்முதலில் 2004ஆம் ஆண்டில் மருசிக், அசர்கினா, கோபோனென் ஆகியோரால் *சிபிரோகோசா அல்பினா* என்று விவரிக்கப்பட்டது. பின்னர் 2015ஆம் ஆண்டில் இதன் சொந்த பேரினத்திற்கு மாற்றப்பட்டது.  

இந்த சிலந்தி 5.75 மிமீ வரை உடல் நீளமுடையது. இது சிபிரோகோசா பேரினங்களை விட குறுகிய கால்களைக் கொண்டுள்ளது. இப்பண்பு தனித்துவமாக குறிக்கப்பட்டுள்ளது. தலைமார்பின் முன் பகுதி (கண்கள் அமைந்துள்ள இடத்தில்) இரண்டு நீளமான பழுப்பு நிற கோடுகளுடன் கருப்பு நிறத்தில் தெளிவான அடையாளங்கள் காணப்படுகிறது. தலைப்பகுதி மேலோடு வெளிர் கோடுகளுடன் பழுப்புநிறமாக உள்ளது. வயிறு கருப்பு நிறத்தில், நடுவில் ஒரு பரந்த பழுப்பு கோடுடன் உள்ளது. கால்கள் வெளிர் வளையங்களைக் கொண்டுள்ளன. இப்பண்பின் மூலம் இவை பிற சிபிரோகோசா இனங்களிலிருந்து வேறுபடுகின்றன. இவை குறைந்த எண்ணிக்கையிலான (3 அல்லது 4) வயிற்றுப்புற தசை முதுகெலும்பைக் கொண்டுள்ளன.
# டிரைசல்பியூரைல் புளோரைடு


## தயாரிப்பு
டிரைசல்பியூரைல் புளோரைடு சேர்மம் KBF<sub>4</sub>·4SO<sub>3</sub>-சேர்மத்தின் வெப்பச் சிதைவின் மூலமாகவோ அல்லது பொட்டாசியம் டெட்ராபுளோரோபோரேட்டை (KBF<sub>4</sub>) கந்தக மூவாக்சைடுடன் (SO<sub>3</sub>) 70 °செல்சியசு வெப்பநிலையில் வினைபுரியச் செய்வதன் மூலமாகவோ பெறப்படுகிறது.  

## வேதிப் பண்புகள்
டிரைசல்பியூரைல் புளோரைடு ஒரு வினைத்திறன் மிக்க சேர்மமாகும். சூடுபடுத்தும்போது, ​​இது டைசல்பியூரைல் புளோரைடாகச் சிதைவடைகிறது என்பது அறியப்படுகிறது. இந்தச் சேர்மம் சோடியம் சயனோ ஐதரின் உப்பு போன்ற சில சேர்மங்களுடன் வினைபுரிந்து, மற்ற புளோரோசல்பேட்டுகளை உருவாக்குகிறது.  

இது பொட்டாசியம் ஐதராக்சைடு (KOH) கரைசலில் மெதுவாக நீராற்பகுப்பு அடைகிறது:  

::S<sub>3</sub>O<sub>8</sub>F<sub>2</sub> + 4KOH -> 2KSO<sub>3</sub>F + K<sub>2</sub>SO<sub>4</sub> + 2H<sub>2</sub>O  

## இயற்பியல் பண்புகள்
இந்தச் சேர்மம் ஒரு நிறமற்ற திரவமாக உருவாகிறது. காற்றில் புகைந்து, அடர் கந்தக அமிலத்தில் கரையாமல் நிற்கிறது.
# யாங் யாங்


**யாங் யாங்** (*Yang Yang*; சீன மொழியில் , அதாவது: "சிறிய கடல்") (பிறப்பு: செப்டம்பர் 9, 1997) என்பது ஜார்ஜியாவின் அட்லாண்டாவில் உள்ள மிருகக்காட்சிசாலையில் வாழ்ந்த ஒரு ஆண் இராட்சத பாண்டா ஆகும். இது லுன் லுனின் எனும் கரடியின் துணையாகவும், மெய் லான், ஜி லான், போ, இரட்டையர்கள் மெய் லுன் மற்றும் மெய் ஹுவான், மற்றும் இரட்டையர்கள் யா லுன் மற்றும் ஜி லுன் ஆகியோரின் தந்தையும் ஆகும்.  

யாங் யாங், செங்டுவில் உள்ள ஜெயண்ட் பாண்டா இனப்பெருக்க ஆராய்ச்சி தளத்தில் பிறந்து. நவம்பர் 1999 முதல் 2024ஆம் ஆண்டின் பிற்பகுதி வரை அட்லாண்டா மிருகக்காட்சிசாலைக்கு கடனாக வழங்கப்பட்டது. நெதர்லாந்தில் உள்ள மூன்று அமைப்புகளால் "தத்தெடுக்கப்படும்" வரை, இதற்கு ஜியு ஜியு என்று பெயரிடப்பட்டது.
# இரவு நேர வீடு

**இரவு நேர வீடு**, (*Nocturnal house*) என்பது ஆங்கிலத்தில் **நாக்டுராமா** என்று அழைக்கப்படுகிறது. இரவு நேர வீடு என்பது மிருகக்காட்சிசாலை அல்லது ஆராய்ச்சி நிறுவனத்தில் உள்ள ஒரு கட்டிடமாகும். இங்கு இவு நேர விலங்குகள் வைக்கப்பட்டு பொதுமக்களால் பார்க்கப்படுகின்றன. இந்த வகை கட்டிடங்களின் தனித்துவமான அம்சம் என்னவென்றால், உள்ளே இருக்கும் விளக்குகள் வெளியிலிருந்து தனிமைப்படுத்தப்பட்டு தலைகீழாக மாற்றப்படுகின்றன. அதாவது பகலில் இருட்டாகவும் இரவில் வெளிச்சமாகவும் இருக்கும். பார்வையாளர்கள் மற்றும் ஆராய்ச்சியாளர்கள் பகல் நேரங்களில் இரவு நேர விலங்குகளை காணவும், படிக்க வசதியாகவும் இது உதவும்.  

உட்புறமாக, ஒரு கட்டிடம் பொதுவாக விலங்குகளின் இயல்பான சூழல்களின் பிரதிகளைக் கொண்ட பல கண்ணாடிச் சுவர் உறைகளைக் கொண்டுள்ளது. குகை விலங்குகளைப் பொறுத்தவரை, இவற்றின் சுரங்கப்பாதைகள் பெரும்பாலும் 'பகுதி-கண்ணாடி' கொண்டவை, எனவே விலங்குகளை நிலத்தடியில் இருக்கும்போது அவதானிக்க முடியும்.  

## குறிப்பிடத்தக்க இரவு நேர வீடுகள்
### தற்போதைய
#### அமெரிக்கா
- இரவு இராச்சியங்கள், ஒமாஹாவின் ஹென்றி டோர்லி உயிரியல் பூங்கா & மீன் காட்சியகம் ( நெப்ராஸ்கா )
- இரவு நேர கட்டிடம் மற்றும் பறவைக் கூடம், கொலம்பஸ் மிருகக்காட்சிசாலை & மீன்வளம் ( ஓஹியோ )
- இரவின் விலங்குகள், மெம்பிசு மிருகக்காட்சிசாலை (டென்னிசி)
- ஜாகுவார் காட்டில் உள்ள வௌவால் வீடு, ஆடுபோன் மிருகக்காட்சிசாலை ([[லூசியானா)
- பிரேசோஸ் பை நைட், கேமரூன் பார்க் மிருகக்காட்சிசாலை (நியூயார்க் )
- பாலைவன விளிம்பு மற்றும் பனிச் சிறுத்தை மழைக்காடு, புரூக்ஃபீல்ட் மிருகக்காட்சிசாலை]] (இலினொய்)
- இரவு வேட்டைக்காரர்கள், சின்சினாட்டி மிருகக்காட்சிசாலை மற்றும் தாவரவியல் பூங்கா (ஒகையோ)

#### மெக்சிகோ
- குவாடலஜாரா மிருகக்காட்சிசாலை

#### ஐக்கிய இராச்சியம்

- இரவு வாழ்க்கை, இலண்டன் விலங்கியல் பூங்கா
- பழ வௌவால் காடு, செஸ்டர் மிருகக்காட்சிசாலை

#### ஐரோப்பா

- பெர்லின் விலங்கியல் பூங்கா
- பிராங்பேர்ட் விலங்கியல் பூங்கா
- மாஸ்கோ உயிரியல் பூங்கா
- பிராகு உயிரியல் பூங்கா
- பிளசன் மிருகக்காட்சிசாலை
- புடாபெஸ்ட் விலங்கியல் மற்றும் தாவரவியல் பூங்கா

#### ஆஸ்திரேலியா

- நுகுவிங் நூரா, தரோங்கா உயிரியல் பூங்கா
- சிட்னி காட்டுயிர்
- அடிலெய்டு மிருகக்காட்சிசாலை
- பெர்த் மிருகக்காட்சிசாலை
- டேவிட் பிளே வனவிலங்கு பூங்கா
- ஆக்லாந்து உயிரியல் பூங்கா

#### இந்தியா
- நந்தன்கனன் விலங்கியல் பூங்கா

### முன்னாள்
#### அமெரிக்கா
- இருள் உலகம், பிராங்க்ஸ் மிருகக்காட்சிசாலை, (நியூயார்க் ) - 2009இல் மூடப்பட்டது / 2025இல் மீண்டும் திறக்கப்பட்டது.

- இரவு கண்காட்சி, உட்லேண்ட் பார்க் மிருகக்காட்சிசாலை (சியாட்டில், WA) - 2010இல் மூடப்பட்டது.
# கடல் திரையரங்கம்


**கடல் திரையரங்கம்** (*Theater of the Sea*) என்பது 1946ஆம் ஆண்டு நிறுவப்பட்ட காட்சியகம் ஆகும். இது அமெரிக்காவின் புளோரிடாவின் இசுலாமோராடா கிராமத்தில் அமைந்துள்ள ஒரு கடல் பாலூட்டி பூங்கா ஆகும்.  

## விளக்கம்
கடல் திரையரங்கம் முதலில் 1946இல் நிறுவப்பட்டது. இது உலகின் மிகப் பழமையான கடல் பாலூட்டி வசதிகளில் ஒன்றாகும். திரையரங்க பகுதியின் தடாகங்கள் மற்றும் வெப்பமண்டல தோட்டங்களை பாதுகாக்கிறது. இது பூர்வீக உயிரினங்களின் வாழ்விடமாக செயல்படுகிறது. இசுலாமோராடா தோட்ட முகவருடன் பணிபுரியும் போது, ​​நான்கு தீவுகளில் உள்ள கண்கவர் கடல்வாழ் உயிரினங்களைப் பற்றி பயனர் காண இயலும். மூன்று ஏக்கர் குளங்கள் விலங்குகள் செழிக்க 12 மில்லியன் கேலன் கடல் நீருடன் கூடுதலாக உள்ளன. திரையரங்கில் உள்ள பல விலங்குகள் இந்த அமைப்பால் மீட்கப்பட்டுள்ளன அல்லது தத்து எடுக்கப்பட்டுள்ளன.  

ஓங்கில் சவாரி, கடல் சிங்கங்களை சந்திக்க அல்லது கடற்கரையில் ஓய்வெடுக்க ஆர்வமுள்ளவர்கள் காலை 9:30 மணி முதல் பார்வையிடலாம். பொது அனுமதி பார்வையாளர்களுக்கு பூங்காவின் வசதிகள் மற்றும் நிகழ்ச்சிகளுக்கு தாராளமான அணுகலை வழங்குகிறது. விலங்குகளை மேலோட்டமாகப் பார்க்க ஆர்வமுள்ளவர்கள் தனி நேரத்தை ஒதுக்கிக் கொள்ளலாம்
# மூவயோடின் புளோரோசல்பேட்டு



**மூவயோடின் புளோரோசல்பேட்டு** (*Triiodine fluorosulfate*) என்பது I<sub>3</sub>SO<sub>3</sub>F என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். அயோடின், கந்தகம், புளோரின், ஆக்சிசன் ஆகிய தனிமங்கள் இச்சேர்மத்தின் உட்கூறுகளாக உள்ளன.  

## தயாரிப்பு
அயோடின் மற்றும் அயோடின்(I) புளோரோசல்போனேட்டு ஆகியவற்றைச் சேர்த்து 85 °செல்சியசு வெப்பநிலையில் வினைபுரியச் செய்தால் மூவயோடின் புளோரோசல்பேட்டு உருவாகிறது.  

::I<sub>2</sub> + ISO<sub>3</sub>F -> I<sub>3</sub>SO<sub>3</sub>F  

மேலும், அயோடின் பெராக்சிடைசல்பியூரைல் டைபுளோரைடுடன் புரியும் வினையிலும் மூவயோடின் புளோரோசல்பேட்டு உருவாகிறது:  

::3I<sub>2</sub> + S<sub>2</sub>O<sub>6</sub>F<sub>2</sub> -> 2I<sub>3</sub>SO<sub>3</sub>F  

## வேதிப் பண்புகள்
மூவயோடின் புளோரோசல்பேட்டு சேர்மம் தண்ணீரில் நன்கு நீராற்பகுப்பு அடையும். கந்தக அமிலத்தில் கரையும்.  

டெட்ராபுளோரோ எத்திலீனுடன் (C<sub>2</sub>F<sub>4</sub>) வினைபுரிந்து ICF<sub>2</sub>CF<sub>2</sub>O<sub>3</sub>SF மற்றும் I<sub>2</sub>- ஆகியவற்றை உருவாக்குகிறது.
# ஊர்வன மையம்


**ஊர்வன மையம்** (*Reptile centre*) என்பது பொதுவாக உயிருள்ள ஊர்வனவற்றை பாதுகாப்பாக வைத்திருப்பதற்கும், ஊர்வனவற்றைப் பற்றி பொதுமக்களுக்குக் கற்பிப்பதற்கும் ஊர்வனவற்றைச் சேகரிப்பதற்கான கட்டுப்பாட்டு மையமாகவும் செயல்படுவதற்கும் அர்ப்பணிக்கப்பட்ட ஒரு வசதியாகும். பெரும்பாலானவை பொது அணுகல் கொண்டவை. தனியார் வணிகமாகவோ அல்லது அரசால் நிதியளிக்கப்பட்டவையாகவோ இவை நடத்தப்படுகின்றன. சில மையங்கள் விசமுடைய ஊர்வனவற்றில் விசம் குறித்த ஆராய்ச்சி ஆய்வகங்களாகக் கொண்டு செயல்படுகின்றன. மற்றவை ஊர்வனவற்றிற்காக மட்டுமே அர்ப்பணிக்கப்பட்ட தனியார் நடத்தும் உயிரியல் பூங்காக்கள் அல்லது அமைப்புகளுடன் இணைக்கப்பட்டுள்ளன.  

ஆத்திரேலியாவின் ஆலிஸ் ஸ்பிரிங்ஸில் உள்ள ஊர்வன மையம் ஒரு சிறந்த உதாரணம். இது பூர்வீக ஊர்வனவற்றிற்காக அர்ப்பணிக்கப்பட்டுள்ளது. கோடைகால புல் தீ உள்ளூர் வீடுகளுக்கு அச்சுறுத்தலாக இருப்பதைத் தடுக்க, உள்ளூர் வீடுகள், முற்றங்கள் அல்லது கட்டுப்படுத்தப்பட்ட எரிப்பு திட்டத்தின் கீழ் எரிக்கப்படவிருக்கும் பகுதிகளிலிருந்து பல சேகரிக்கப்படுகின்றன. பெரும்பாலான ஊர்வன இறுதியில் மக்கள் வசிக்காத பகுதிகளுக்கு மாற்றப்படுகின்றன. ஆலிஸ் ஸ்பிரிங்ஸ் மையம் ஒரு பாம்பு அழைப்பு மையமாகவும் இரட்டிப்பாகிறது. மனிதர்கள் வசிக்கும் இடக்களிலிருந்து பிடிக்கப்படும் பாம்புகள் இம்மையக்களில் விடுவிக்கப்படுகின்றன்.  

அமெரிக்காவில், கரும் மலையில் உள்ள ஊர்வன தோட்டங்கள் நாட்டின் மிகப்பெரிய ஊர்வன சேகரிப்பு பகுதிகளாகும். இது கருப்பு மலையின் மையத்தில் தெற்கு டகோட்டாவின் ரேபிட் நகரில் அமைந்துள்ளது. இது 1937இல் நிறுவப்பட்டது.  

மேலும் அமெரிக்காவில், புனித அகசுடின் அலிகேட்டர் பண்ணை விலங்கியல் பூங்கா உலகின் முதலைகளின் முழுமையான தொகுப்பாகும். 1893ஆம் ஆண்டில் புனித அகசுடின் அலிகேட்டர் பண்ணை ஒரு சிறிய வசதியுடன் தொடங்கியது. இது அமெரிக்க முதலையைக் காட்சிப்படுத்துகிறது. இது விலங்கியல் பூங்காக்கள் மற்றும் மீனளங்களின் சங்க அங்கீகாரம் பெற்றது.  

இல்லினாய்சு, குர்னியில் உள்ள ஊர்வன மையமான சர்ப்ப சஃபாரியில் உள்ள ஒரு பர்மிய மலைப்பாம்பு, சிறைபிடிக்கப்பட்ட நிலையில் வாழும் பாம்புகளில் மிகவும் முக்கியமானதாகக் கருதப்படுகிறது. 2005ஆம் ஆண்டில், இதன் எடை 183 கிலோகிராம்கள் (403 lb) நீளம் 8.2 மீட்டர்கள் (27 அடி) . இந்தப் பாம்பிற்கு பேபி என்று பெயரிடப்பட்டது.
# ஓநாய் பூங்கா


**ஓநாய் பூங்கா** (*Wolf Park*) என்பது அமெரிக்காவின் இந்தியானாவில் உள்ள பேட்டில் மைதானத்தில் உள்ள ஒரு இலாப நோக்கற்ற கல்வி மற்றும் ஆராய்ச்சி வசதி ஆகும். இது 1972ஆம் ஆண்டு எரிச் கிளிங்கமரால் நிறுவப்பட்டது.  
ஓநாய் நடத்தை, குறிப்பாக இனப்பெருக்கம் மற்றும் இடை-தொகுதி சமூக நடத்தை பற்றிய ஆராய்ச்சி மற்றும் கருத்தரங்குகளுடன், ஓநாய் பூங்கா ஆண்டு முழுவதும் பள்ளி குழுக்கள் மற்றும் பொதுமக்களுக்கு விளக்க நிகழ்ச்சிகளை வழங்குகிறது. வார இறுதி நாட்களில் ஓநாய்களின் பிரபலமான மாலை "ஹவ்ல் நைட்" நிகழ்ச்சிகளுடன் பல்வேறு பகல் சுற்றுப்பயணங்களையும் வழங்குகிறது. இந்த பூங்காவில் நரிகள், காட்டெருமைகள் உள்ளிட்ட பிற வட அமெரிக்க இனங்களுடன் பல ஓநாய் கூட்டங்களும் உள்ளன. காட்சிகள் மற்றும் இயற்கையை ரசித்தல் ஆகியவை கொல்லைப்புற வாழ்விடங்கள் மற்றும் பூர்வீக இனங்களைப் பாதுகாப்பதில் கவனம் செலுத்துகின்றன.  

இது *வுல்ஃப் பார்க், இன்க்.* திட்டத்தின் கீழ் இணைக்கப்பட்டுள்ளது.
# நரசிங்கபுரம் (இராணிப்பேட்டை மாவட்டம்)



**நரசிங்கபுரம்** (*Narasingapuram*) இந்தியாவின் தமிழ்நாடு மாநிலம் இராணிப்பேட்டை மாவட்டத்திலுள்ள கணக்கெடுப்பில் உள்ள நகரமாகும்.  

## மக்கள் தொகையியல்
2001 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, நரசிங்கபுரத்தின் மக்கள் தொகை 10,555 ஆகும். இம்மக்கள் தொகையில் ஆண்கள் 50% மற்றும் பெண்கள் 50% இருந்தனர். நரசிங்கபுரத்தின் சராசரி எழுத்தறிவு விகிதம் 76% ஆகும். இது தேசிய சராசரியான 59.5%-என்பதை விட அதிகமாகும். இத்தொகையில் ஆண்களின் எழுத்தறிவு 82% மற்றும் பெண்களின் எழுத்தறிவு 71% ஆகும். நரசிங்கபுரத்தில், மக்கள் தொகையில் 9% பேர் 6 வயதுக்குட்பட்டவர்களாக இருந்தனர்.  

2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, நரசிங்கபுரத்தின் மக்கள் தொகை 11,454 ஆகும். இம்மக்கள் தொகையில் ஆண்கள் எண்ணிக்கை 5753 ஆகவும் பெண்கள் எண்ணிக்கை 5701 ஆகவும் இருந்தது. நரசிங்கபுரத்தின் சராசரி எழுத்தறிவு விகிதம் 86.52% ஆகும். இது தேசிய சராசரியான 80.09%-என்பதை விட அதிகமாகும். இத்தொகையில் ஆண்களின் எழுத்தறிவு 92.11% மற்றும் பெண்களின் எழுத்தறிவு 80.91% ஆகும். நரசிங்கபுரத்தில், மக்கள் தொகையில் 8.64% பேர் 6 வயதுக்குட்பட்டவர்களாக இருந்தனர்.  

2025 ஆம் ஆண்டில் நரசிங்கபுரம் கணக்கெடுப்பு நகரத்தின் தற்போதைய மதிப்பிடப்பட்ட மக்கள் தொகை தோராயமாக 16,400 ஆகும். கோவிட் 2019 காரணமாக நரசிங்கபுரம் நகரத்திற்கான 2021 ஆம் ஆண்டுக்கான திட்டமிடப்பட்ட மக்கள் தொகை கணக்கெடுப்பு ஒத்திவைக்கப்பட்டுள்ளது.
# மானுடமையவாதம்

**மானுடமையவாதம்** (*Anthropocentrism*) ( பண்டைய கிரேக்க மொழியில் ἄνθρωπος (ஆந்த்ரோபோஸ்) "மனிதன்" மற்றும் κέντρον (கென்ட்ரான்) "மையம்" என்பதிலிருந்து வந்தது) என்பது மனிதர்கள் தான் இந்த கிரகத்தின் மையமான, மிக முக்கியமான உயிரினம் என்ற நம்பிக்கை ஆகும். இந்தச் சொல் **மனிதமையவாதம்** (*humanocentrism*) என்ற சொல்லுடன் ஒன்றுக்கொன்று மாற்றாகப் பயன்படுத்தப்பட வல்லது. மேலும் சில அறிஞர்கள் இந்தக் கருத்தை **மனித மேலாதிக்கம்** அல்லது **மனித தனிச்சிறப்புத்தன்மை** என்றும் குறிப்பிடுகின்றனர். மானுடமையவாதக் கண்ணோட்டத்தில், மனிதகுலம் இயற்கையிலிருந்து வேறுபடுத்தப்பட்டு இயற்கையினும் உயர்ந்ததாகவும் கருதப்படுகிறது. மேலும் மற்றவையனைத்தும் (விலங்குகள், தாவரங்கள், கனிம வளங்கள் போன்றவை) மனிதர்களின் பயன்பாட்டிற்காகவே தோற்றுவிக்கப்பட்ட வளங்களாகக் கருதப்படுகின்றன.  

மானுடமையவாதம் உலகை மனித மதிப்புகள் மற்றும் அனுபவங்களின் அடிப்படையில் விளக்க முயல்கிறது. இது பல நவீன மனித கலாச்சாரங்களிலும் நனவான மனிதச் செயல்களிலும் ஆழமாகப் பதிந்துள்ளதாகக் கருதப்படுகிறது. சுற்றுச்சூழல் நெறிமுறைகள் மற்றும் சுற்றுச்சூழல் மெய்யியல் ஆகிய துறைகளில் ஒரு முக்கிய கருத்தாக மானுடமையவாதம் அமைகிறது. இத்துறைகளில் மானுடச் செயற்பாடுகள் சூழலியல் மண்டலத்திற்குள் உருவாகும் பிரச்சனைகளின் மூல காரணமாக பெரும்பாலும் கருதப்படுகிறது. இருப்பினும், மனிதமையவாதத்தின் பல ஆதரவாளர்கள் இதை மறுக்கின்றனர். மாறாக, தொலைநோக்கில் உலகளாவிய சூழல் மனிதர்களுக்குத் தொடர்ந்து ஏதுவானதாக தொடரப்பட வேண்டும் என்றும், உண்மையான பிரச்சினை மானுடமையவாதம் மேலோட்டமாக இருப்பது தான் என்றும் அவர்கள் வாதிடுகின்றனர்.  

## இவற்றையும் காண்க

## மேற்கோள் தரவுகள்
# சூராமா

***சூராமா*** (*Zoorama*) என்பது வனவிலங்குகளையும் இயற்கையையும் மையமாகக் கொண்ட ஒரு அமெரிக்க தொலைக்காட்சி நிகழ்ச்சியாகும். இந்த நிகழ்ச்சி சான் டியாகோ மிருகக்காட்சிசாலையில் படமாக்கப்பட்டது. இந்நிகழ்ச்சி 1955 மற்றும் 1970க்கு இடையில் தயாரிக்கப்பட்டது  

*சூராமா* முதலில் கலிபோர்னியாவின் சான் டியாகோவில் உள்ள உள்ளூர் தொலைக்காட்சி சந்தைக்காக உருவாக்கப்பட்டது. மேலும் இது சிண்டிகேட் தொடராக விற்கப்படுவதற்கு முன்பு சிபிஎஸ் தேசிய ஒளிபரப்பிற்காக எடுக்கப்பட்டது. இதன் பெரும்பாலான ஓட்டங்களுக்கு, இந்தத் தொடரை சான் டியாகோ தொலைக்காட்சி நிருபர் பாப் டேல் தொகுத்து வழங்கினார்.
# பி. எம். மூர்த்தி


**பி. எம். மூர்த்தி** (*P. M. Murty*) என்பவர் இந்திய வணிக நிர்வாகி ஆவார். இந்தியாவின் மிகப்பெரிய வண்ணப்பூச்சு நிறுவனமான ஆசிய வண்ணப்பூச்சு நிறுவனத்தின் முன்னாள் நிர்வாக இயக்குநராகவும் தலைமை நிர்வாக அதிகாரியாகவும் இருந்துள்ளார். 1971இல் ஆசிய வண்ணப்பூச்சு நிறுவனத்தில் சேர்ந்த மூர்த்தி, 2008இல் இந்த அமைப்பின் அலங்கார வணிகத் தலைவராக ஓய்வு பெற்றார். இருப்பினும், ஆசிய வண்ணப்பூச்சு நிறுவனங்களின் விளம்பரதாரர்கள் தங்கள் நிர்வாகப் பதவிகளிலிருந்து விலக முடிவு செய்தபோது, மூர்த்தி புதிய தொழில்முறை தலைமை நிர்வாகியாக பணியமர்த்தப்பட்டார். மூர்த்தியின் தலைமையின் கீழ், ஆசிய வண்ணப்பூச்சு நிறுவனம் புதிய உயரங்களை எட்டியது. உலகின் நான்காவது பெரிய அலங்கார வண்ணப்பூச்சு தயாரிப்பாளராக மாறியது. இவரது சாதனைகளை அங்கீகரிக்கும் விதமாக, முன்னணி இந்திய வணிக வெளியீடான பிசினஸ் ஸ்டாண்டர்டால் 2009-'10ஆம் ஆண்டிற்கான "ஆண்டின் சிறந்த தலைமை நிர்வாக அதிகாரி" விருது இவருக்கு வழங்கப்பட்டது.
# ஐ. என். மூர்த்தி


**ஐ. என். மூர்த்தி** (*I. N. Murthy*) இந்திய திரைப்பட இயக்குநர் ஆவார். 1970களில் ஜெய்சங்கரை வைத்து இயக்கிய உளவு திரில்லர் படங்களுக்கு பெயர் பெற்றவர்.  

## திரைப்பட வாழ்க்கை
1950களின் முற்பகுதியில் சென்னைக்கு வந்த மூர்த்தி, சௌந்தரராஜன் அய்யங்கார், வி. நாகய்யா மற்றும் டி.ஆர். ராமண்ணா போன்ற இயக்குநர்களுடன் பணியாற்றினார். விருது பெற்ற ' சீதாராம கல்யாணம் ' என்ற திரைப்படத்தின் நிர்வாக இயக்குநராக என். டி. ராமாராவுடன் இணைந்து பணியாற்றினார். ஸ்ரீவித்யா, முரளி மோகன் மற்றும் கிரி பாபு போன்ற நட்சத்திரங்களை அறிமுகப்படுத்தினார்.  

## பகுதி திரைப்படவியல்
| ஆண்டு | திரைப்படம் | மொழி | குறிப்புகள் |
| --- | --- | --- | --- |
| 1964 | *சபாஷ் சூரி* | தெலுங்கு |  |
| 1968 | *சுகா துக்காலு* | தெலுங்கு |  |
| 1969 | *அத்தை மகள்* | தமிழ் |  |
| 1969 | *ஜகத் கிலடீலு* | தெலுங்கு |  |
| 1970 | *கண்ணன் வருவான்* | தமிழ் |  |
| 1972 | *காதலிக்க வாங்கா* | தமிழ் |  |
| 1972 | *டெல்லி டு மெட்ராசு* | தமிழ் |  |
| 1972 | *வரவேற்பு* | தமிழ் |  |
| 1973 | *ஜகமே மாயா* | தெலுங்கு | } |
# மதகுபட்டி



**மதகுபட்டி** (*Madagupatti*) என்பது இந்தியாவின் தமிழ்நாடு மாநிலத்தில் உள்ள சிவகங்கை மாவட்டத்தில் இருக்கும் ஒரு கிராமமாகும். இந்த கிராமம் சிவகங்கை மாவட்டத்தில் உள்ள சிவகங்கை தாலுக்காவின் ஒரு பகுதியுமாகும்.  

## கோயில்கள்
சிவகங்கையில் உள்ள மதகுபட்டி கிராமத்தில், பேருந்து நிலையத்திற்கு அருகில் ஒரு புகழ்பெற்ற சிவன் கோயிலும், 2007-ஆம் ஆண்டில் புதுப்பிக்கப்பட்ட 125 ஆண்டுகள் பழமையான சந்தான கோபால கிருட்டிணன் கோயிலும், ஒரு பள்ளிவாசலும் அமைந்துள்ளன.  

## தொழிற்சாலைகள்
இக்கிராமத்தில் செயசுந்தரம் பருத்தி ஆலையும் இராசயோகன் சர்க்கரை ஆலையும் அமைந்துள்ளன.  

## மக்கள் தொகையியல்
2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, மதகுபட்டியின் தின் மக்கள் தொகை 3661 ஆகும். இம்மக்கள் தொகையில் ஆண்கள் எண்ணிக்கை 1752 ஆகவும் பெண்கள் எண்ணிக்கை 1909 ஆகவும் இருந்தது. மதகுபட்டியின் சராசரி எழுத்தறிவு விகிதம் 67.95% ஆகும். இது தேசிய சராசரியான 80.09%-என்பதை விட குறைவாகும். இத்தொகையில் ஆண்களின் எழுத்தறிவு 77.49% மற்றும் பெண்களின் எழுத்தறிவு 59.25% ஆகும். மதகுபட்டி மக்கள் தொகையில் 11.96% பேர் 6 வயதுக்குட்பட்டவர்களாக இருந்தனர்.
# உள்ளார்ந்த மதிப்பு (விலங்கு நெறியியல்)

ஒரு மனிதனின் அல்லது வேறு எந்த உணர்திற விலங்கின் **அகமதிப்பு** அல்லது **உள்ளார்ந்த மதிப்பு** (*Intrinsic value*) என்பது அதனுள்ளிருந்தே வருவதாகும். அது தனது சொந்த இருப்புக்கு அவ்விலங்கே அளிக்கும் மதிப்பாகும். தங்களை உள்ளார்ந்து மதிக்கும் உயிரினங்கள் எங்கெல்லாம் இருக்கின்றனவோ அங்கெல்லாம் அகமதிப்பு நிலவுகிறது.  

உள்ளார்ந்த மதிப்பு என்பது சுயமாகவே வழங்கப்படும் ஒன்றாகும். கருவிசார் அல்லது புற மதிப்புகளைப் போலல்லாமல், அனைத்து விலங்குகளிடமும் அகமதிப்பு காணப்படுகிறது. கருவிசார் மதிப்பு என்பது ஒரு விலங்கின் மீது (அல்லது வேறு எந்தவொரு பொருளின் மீதும்) மற்றவர்கள் அதன் வள மதிப்பு காரணமாகவோ (எ.கா. சொத்தாக, உழைப்பு கருதி, உணவாக, "சூழலியல் சேவைகள் அல்லது தேவைகள்" காரணமாக) அல்லது உணர்ச்சிபூர்வமாகவோ, பொழுதுபோக்காகவோ, அல்லது அதன் அழகு அல்லது ஆன்மீகத் தன்மை காரணமாகவோ வைக்கப்படும் மதிப்பீடு என்பதால் அது ஒரு புற மதிப்பாகக் கருதப்படுகிறது. உள்ளார்ந்த மதிப்புகள் ஒரு விலங்கிற்குள் இருந்தே தன்னால் வழங்கப்படுகின்றன என்பதால் அவை பொருளாதார வல்லுநர்களால் நேரடியாக அளவிட முடியாதவை. அதே சமயம், புற மதிப்புகள் வெளியிலிருந்து வழங்கப்படுகின்ற காரணத்தால் அவை பொருளாதார அளவியல் ரீதியாக அளவிடப்படக்கூடியவை.  

ஒரு இயல்பான மதிப்பு என்பதாக "உள்ளார்ந்த மதிப்பு" என்ற சொற்றொடர் விலங்குரிமை அறிஞர்களால் ஏற்கப்பட்டுள்ளது. டச்சு விலங்கு சுகாதாரம் மற்றும் நலச் சட்டமானது 1981-ம் ஆண்டு உள்ளார்ந்த மதிப்பை இவ்வாறு குறிப்பிட்டது: "விலங்குகளின் உள்ளார்ந்த மதிப்பை அங்கீகரிப்பது என்பது விலங்குகள் தமக்கென ஒரு மதிப்பைக் கொண்டுள்ளன என்பதையும், அதன் விளைவாக அவற்றின் நலன்கள் ஒருபொழுதும் மனிதனின் நலன்களுக்குத் எவ்வகையிலும் குறைந்ததல்ல என்பதையும் குறிக்கிறது." இந்த அங்கீகாரமானது கால்நடை வளர்ப்பு, விலங்கு செயற்கை இனப்பெருக்கம், உயிருள்ள விலங்குகளை அறுத்து ஆராய்தல், விலங்குப் பரிசோதனைகள் மற்றும் உயிரித்தொழில்நுட்பம் ஆகியவற்றின் சூழலில் இது எதைக் குறிக்கிறது என்பதான ஒரு விவாதத்தைத் தூண்டியுள்ளது. கூடுதலாக இது சுற்றுச்சூழல் ஆர்வலர்களாலும், ஒரு சூழல் அமைப்பில் உள்ள உள்ளார்ந்த மதிப்புகளின் முழுமையையும் ஒருமித்த முறையில் உள்ளடக்குவதற்காக வேண்டி சட்டத்தாலும் பயன்படுத்தப்படுகிறது. எடுத்துக்காட்டாக, நியூசிலாந்தின் வள மேலாண்மைச் சட்டத்தின் (Resource Management Act [RMA]) பிரிவு 7(d), "சூழல் அமைப்புகளின் உள்ளார்ந்த மதிப்புகளுக்கு" ஒரு குறிப்பிட்ட கவனம் செலுத்தப்பட வேண்டும் என்று விதிக்கிறது.  

## இவற்றையும் காண்க

- விலங்கு அறிதிறன்
- விலங்கு உணர்வு நிலை
- விலங்கு நெறியியல்
- விலங்குச் சட்டம்
- உணர்திறமையவாதம்
- நனிசைவம்
- சைவ உணவு
- உடற்கூறாய்வு

## மேற்கோள் தரவுகள்

## வெளியிணைப்புகள்
- JAAWS
- The ethics of animal research. Talking Point on the use of animals in scientific research
- Ethical and Scientific Considerations Regarding Animal Testing and Research
# கொடிக்குறிச்சி



**கொடிக்குறிச்சி** (*Kodikurichi*) என்பது இந்தியாவின் தமிழ்நாடு மாநிலத்தில் உள்ள தென்காசி மாவட்டத்தில் இருக்கும் ஒரு கிராமமாகும். தேசிய நெடுஞ்சாலை எண் 744-சாலைக்கு அருகிலும், குற்றால அருவிக்கு அருகில் மேற்குத் தொடர்ச்சி மலையின் அடிவாரத்திலும் இக்கிராமம் அமைந்துள்ளது. தென்காசி மாவட்டத் தலைமையகத்திலிருந்து 7 கிலோமீட்டர் தொலைவில் கொடிக்குறிச்சி உள்ளது.  

## பெயர்க்காரணம்
கொடி என்ற பெயருடைய ஆட்சியாளரின் பெயரால் கொடிக்குறிச்சி என்ற பெயர் இக்கிராமத்திற்குச் சூட்டப்பட்டது.  

## வரலாறு
ஆட்சியாளர் கொடி என்பவர் கொடிக்குறிச்சியை ஆட்சி செய்தார். சிவராமப்பேட்டை ஒரு சந்தை இடமாக இருந்ததால் அது 'பேட்டை' என்று அழைக்கப்பட்டது. மேலும், சிறீ சிவராமநங்கை அம்மன் கோயில் என்ற கோயிலின் பெயரால் இதற்கு சிவராமப்பேட்டை என்று பெயரிடப்பட்டது.  

## அமைவிடம்
தமிழ்நாட்டின் தென்காசி மாவட்டத்தில் கடையநல்லூர் தாலுகாவில் இக்கிராமம் அமைந்துள்ளது. இங்கு பெரிய விவசாய நிலமும் உள்ளது.  

## கோயில்கள்
சிறீ சிவராமநங்கை அம்மன் கோவில், சிறீ சிவலிங்கேசுவரர் கோயில் ஆகியவை கொடிக்குறிச்சி கிராமத்தில் அமைந்துள்ள கோயில்களாகும்.  

## கல்வி நிலையங்கள்
ஸ்ரீ ராம் நல்லமணி யாதவர் கலை மற்றும் அறிவியல் கல்லூரி, யு.எசு.பி பல்தொழில்நுட்பக் கல்லூரி ஆகியவை இக்கிராமத்தின் கல்விநிலையங்களாகும்.
# வில்லியம் கூப்பர்


**வில்லியம் கூப்பர்** (*William Cooper*-1798–1864) என்பவர் அமெரிக்க இயற்கை ஆர்வலரும், சிப்பியோட்டியல் (ஓட்டு விலங்கியல் நிபுணர்) நிபுணரும், சிப்பி சேகரிப்பாளரும் ஆவார்.  

## ஆரம்ப கால வாழ்க்கை
கூப்பர் 1821 முதல் 1824 வரை ஐரோப்பாவில் விலங்கியல் பயின்றார். பின்னர் நோவா ஸ்கோசியா, கென்டக்கி, பகாமாசு ஆகிய நாடுகளுக்குச் சென்று மாதிரிகளைச் சேகரித்தார்.  

## தொழில்
கூப்பர் ஒரு எழுத்தாளராக இல்லாவிட்டாலும், இவரது மாதிரிகள் ஜான் ஜேம்ஸ் அடுபன், சார்லசு லூசியன் போனபார்டே மற்றும் தாமசு நுட்டால் போன்ற மற்றவர்களுக்கு பெரிதும் உதவியாக இருந்தன.  

கூப்பர் நியூயார்க் இயற்கை வரலாற்று லைசியம் (பின்னர் நியூயார்க் அறிவியல் அகாதமி) நிறுவனர்களில் ஒருவராகவும், இலண்டன் விலங்கியல் சங்கத்தின் முதல் அமெரிக்க உறுப்பினராகவும் இருந்தார். 1828ஆம் ஆண்டில் கூப்பர் சேகரித்த மாதிரிக்கு போனபார்டே கூப்பரின் புறாவடி என்று பெயரிட்டார்.  

## தனிப்பட்ட வாழ்க்கை
கூப்பர் ஜேம்சு கிரகாம் கூப்பரின் (1830-1902) தந்தை ஆவார். இவர் ஒரு மருத்துவரும் பிரபலமான இயற்கை ஆர்வலரும் ஆவார்.
# பொங்கலூர்



**பொங்கலூர்** (*Pongalur*) என்பது இந்தியாவின் தமிழ்நாடு மாநிலத்தில் உள்ள திருப்பூர் மாவட்டத்தில் இருக்கும் பல்லடம் வட்டத்தில் உள்ள ஒரு சிறிய நகரமாகும். கோயம்புத்தூர் - திருச்சி தேசிய நெடுஞ்சாலையில் இந்நகரம் அமைந்துள்ளது. பொங்கலூர் வட்டாரத்தின் தலைமையகமாகவும் விளங்குகிறது. பல்லடத்தில் இருந்து 10 கி.மீ. தொலைவிலும், காங்கேயத்தில் இருந்து 22 கி.மீ தொலைவிலும், தாராபுரத்தில் இருந்து 35 கி.மீ.தொலைவிலும் மாவட்டத் தலைமையிடமான திருப்பூரில் இருந்து 20 கி.மீ. தொலைவிலும் மற்றும் கோயம்புத்தூரில் இருந்து 50 கி.மீ. தொலைவில் அமைந்துள்ளது. தனது புகழ்பெற்ற வரதராசப் பெருமாள் கோயிலுக்காக அறியப்படுகிறது.  

## நிர்வாகமும் அரசியலும்
பொங்கலூர் முன்பு கோயம்புத்தூர் மாவட்டத்தின் ஒரு பகுதியாகவும், இப்போது திருப்பூர் மாவட்டத்தின் ஒரு பகுதியாகவும் உள்ளது. குண்டடம், திருப்பூர் மாவட்டம், பல்லடம் தாலுகாவின் கீழ் வருகிறது மற்றும் பொங்கலூர் வட்டாரத்தின் தலைமையகமாகவும் உள்ளது. பல்லடம் பொங்கலூர் சட்டமன்றத் தொகுதி மற்றும் திருப்பூர் மக்களவைத் தொகுதி ஆகியவற்றின் கீழ் வருகிறது.  

அஇஅதிமுக, திமுக மற்றும் பாசக ஆகியவை இப்பகுதியில் உள்ள முக்கிய அரசியல் கட்சிகளாகும். இந்த ஊரில் ஒரு காவல் நிலையமும் அமைந்துள்ளது.
# இஸ்ரேல் அறிவியல் அறக்கட்டளை


**இசுரேல் அறிவியல் அறக்கட்டளை** (*Israel Science Foundation*) என்பது இசுரேலில் அறிவியல் ஆய்வுக்கு நிதியுதவி வழங்கும் ஒரு இலாப நோக்கற்ற அமைப்பாகும். இது அமெரிக்காவின் தேசிய அறிவியல் அறக்கட்டளை, கனடாவின் இயற்கை அறிவியல் மற்றும் பொறியியல் ஆராய்ச்சி மன்றம், ஈரானின் தேசிய அறிவியல் அறக்கட்டளை போன்ற பிற நாடுகளில் உள்ள அறிவியல் நிதி வழங்கும் அமைப்புகளுக்கு இணையான இசுரேலிய அமைப்பாகும். இது இசுரேல் அறிவியல், மானுடவியல் கழகத்தால் நிர்வகிக்கப்படுகிறது.  

அறிவியல் அறக்கட்டளையின் ஆண்டு வரவு செலவுத் திட்டம் 142 மில்லியன் அமெரிக்க டாலர்கள் ஆகும். இஸ்ரேல் அறிவியல் அறக்கட்டளையின் நிதியுதவியில் பெரும்பகுதி இஸ்ரேல் அரசாங்கத்திடமிருந்து வருகிறது. இந்த அறக்கட்டளையின் ஆராய்ச்சி மானியங்கள், பல்வேறு துறைகளில், அறிவியல் சிறப்பிற்கான குறிகாட்டிகளின் அடிப்படையிலும், தேவையின் அடிப்படையிலும், போட்டி முறையிலும் வழங்கப்படுகின்றன. மானியம் பெறுபவர்களைத் தீர்மானிக்க அறக்கட்டளை ஒரு தனித்துவமான மதிப்பீட்டு முறையைப் பயன்படுத்துகிறது. பல்கலைக்கழகங்கள், ஆராய்ச்சி நிறுவனங்கள், பிற உயர்கல்வி நிறுவனங்கள் மற்றும் மருத்துவமனைகளைச் சேர்ந்த இஸ்ரேலிய ஆராய்ச்சியாளர்கள் மானியங்களுக்கு விண்ணப்பிக்கத் தகுதியுடையவர்கள். தனிப்பட்ட ஆராய்ச்சித் திட்டங்களுக்கு ஒன்று அல்லது அதற்கு மேற்பட்ட ஆராய்ச்சியாளர்களுக்கும், பல்கலைக்கழக ஆராய்ச்சி மையங்களுக்கும், ஆராய்ச்சி கருத்தரங்குகளை நடத்துவதற்கும், நவீன மற்றும் விலையுயர்ந்த ஆராய்ச்சி உபகரணங்களை வாங்குவதற்கும் மானியங்கள் வழங்கப்படுகின்றன.
# அழகே அழகு (தொலைக்காட்சித் தொடர்)



**அழகே அழகு** என்பது விஜய் தொலைக்காட்சியில் 19 சனவரி 2026 முதல் திங்கள் முதல் சனி வரை மாலை 6:30 மணிக்கு ஒளிபரப்பான குடும்பம் அரசியல் மற்றும் நகைச்சுவை கலந்த தொலைக்காட்சி தொடர் ஆகும்.  

இந்த தொடர் 'நிம்கி முகியா' என்கிற இந்தி தொடரின் தமிழாக்கம் ஆகும். இந்த தொடரில் கலக்க போவது யாரு நிகழ்ச்சியில் தொகுப்பாளியாக அறிமுகமான ஜாக்குலின் முதல் முதலாக தேன்மொழி என்ற கதாபாத்திரத்தின் மூலம் கதாநாயகியாக அறிமுகமாகிறார். இவருக்கு ஜோடியாக சித்தார்த் அருள் என்ற காதாபாத்திரத்தில் நடிக்கின்றார். இந்த தொடர் 13 நவம்பர் 2021 அன்று 491 அத்தியாயங்களுடன் நிறைவு
# பண்ணை விலங்குகளுக்கான உலக தினம்

**பண்ணை விலங்குகளுக்கான உலக தினம்** (*World Day for Farmed Animals* அல்லது *WDFA*) என்பது ஒவ்வொரு ஆண்டும் உணவுக்காகக் கொல்லப்படும் 83 பில்லியன் நில விலங்குகள் மற்றும் கணக்கிட முடியாத டிரில்லியன் கணக்கான கடல் விலங்குகளுக்காக துக்கம் அனுசரித்து, அவற்றை நினைவுகூரும் ஒரு சர்வதேச விழிப்புணர்வு பிரச்சாரமாகும். அகிம்சை மற்றும் விலங்கு நலனை வலியுறுத்திய மகாத்மா காந்தியின் பிறந்த நாளான அக்டோபர் 2 அன்று இது ஆண்டுதோறும் அனுசரிக்கப்படுகிறது. தொழிற்துறை விலங்கு வளர்ப்பு குறித்து பொதுமக்களிடையே விழிப்புணர்வை ஏற்படுத்துவதையும், நிலையான உணவு முறைகளுக்கான வழிமுறைகளை ஆதரிக்கும் நோக்கத்தோடு WDFA இதனை நடத்தி வருகிறது. இதே நாள் உலகம் முழுவதும் சர்வதேச அகிம்சை தினமாகவும் அனுசரிக்கப்படுகிறது.  

## வரலாறு
பண்ணை விலங்குகளுக்கான உலக தின அனுசரிப்பு முதன் முதலில் 1983-ம் ஆண்டில், யூதப் பெரும் இன அழிப்பில் இருந்து தப்பிப் பிழைத்தவரும் விலங்குரிமைப் போராளியுமான அலெக்ஸ் ஹெர்ஷாஃப்ட் என்பவரால், வாஷிங்டன், டி. சி. நகரினை தன்னகமாகக் கொண்ட இலாப நோக்கற்ற அமைப்பான 'ஃபார்ம் அனிமல் ரைட்ஸ் மூவ்மென்ட்' என்ற அமைப்பின் மூலம் நிறுவப்பட்டது. உண்மையில் 'உலகப் பண்ணை விலங்குகள் தினம்' என்று தொடங்கப்பட்ட இந்த இயக்கம், ஆண்டுதோறும் இறைச்சிக்காக வளர்க்கப்படும் மில்லியன் கணக்கான விலங்குகளை நினைவுகூர்ந்து துக்கம் அனுசரிக்கவும், தொழிற்துறை விலங்குப் பண்ணைகள் மற்றும் பிற செறிநிலை விவசாய முறைகளில் உள்ள விலங்குகளின் வாழ்க்கை நிலைமைகள் குறித்து கவனத்தை பொதுமக்களிடையே ஈர்த்தும், உணவுக்காக விலங்குகளைக் கொன்று பயன்படுத்துவதை முடிவுக்குக் கொண்டுவரும் நோக்கத்துடன் நிறுவப்பட்டது. ஆரம்பத்தில் அமெரிக்காவில் அடித்தள அளவிலான செயல்பாடுகளை மட்டுமே மையமாகக் கொண்டிருந்த இந்த அனுசரிப்பு, படிப்படியாக தனது நோக்கத்தில் விரிவடைந்து சர்வதேச அங்கீகாரத்தைப் பெற்றது. அது முதல், விலங்குகளை உணவாகக் கொள்வதை முற்றிலுமாக முடிவுக்குக் கொண்டுவருவதற்கான விழிப்புணர்வை பொதுமக்களிடையே ஏற்படுத்தும் நோக்கில் கல்வித் திட்டங்கள் மற்றும் அரசாங்க அறிவிப்புகள் உட்பட பல்வேறு வகையான பொது ஈடுபாடுகளுடன் இவ்வமைப்பு தொடர்புடையதாக உள்ளது.  

## இவற்றையும் காண்க
- உலக விலங்கினவாத ஒழிப்பு நாள்
- உலக விலங்கு நாள்
- உலக மீன்பிடி ஒழிப்பு நாள்
- உலக ஆய்வக விலங்குகள் நாள்
- உலக சைவ உணவு நாள்
- உலக நனிசைவ நாள்

## மேற்கோள் தரவுகள்
# ஏ. கே . முருகேசன்


**ஏ. கே . முருகேசன்** (*A. K. Murugesan*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் சேலம் மாவட்டம் ஆத்தூர் நகரைச் சேர்ந்தவர். இவர் பல்கலைக்கழக புதுமுக வகுப்பினை முடித்துள்ள முருகேசன் அனைத்திந்திய அண்ணா திராவிட முன்னேற்றக் கழக கட்சியினைச் சார்ந்த இவர், 2001ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் ஆத்தூர் - சேலம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.  

## தேர்தல் செயல்பாடு
### 2001
# எம். ஆர். சுந்தரம்


**எம். ஆர். சுந்தரம்** (*M. R. Sundaram*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் சேலம் மாவட்டம் ஆத்தூர் நகரைச் சேர்ந்தவர். இவர் ஒன்பதாம் வகுப்பு வரை பள்ளிக் கல்வியினை முடித்துள்ள முருகேசன் இந்திய தேசிய காங்கிரசு கட்சியினைச் சார்ந்த இவர், 2006ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் ஆத்தூர் - சேலம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.  

## தேர்தல் செயல்பாடு
### 2006
# கே. பி. இராமசுவாமி


**கே. பி. இராமசுவாமி** (*K. P. Ramaswamy*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் நாமக்கல் மாவட்டம் அரியக்கவுண்டன்பட்டி கிராமத்தினைச் சேர்ந்தவர். பத்தாவது வகுப்பு வரை கல்வி பயின்றுள்ள இராமசுவாமி திராவிட முன்னேற்றக் கழகம் கட்சியினைச் சார்ந்தவர். இவர், 2001ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் இராசிபுரம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.  

## தேர்தல் செயல்பாடு
### 2006
# கே. எசு. ஆர். மூர்த்தி


**கே. எசு. ஆர். மூர்த்தி** (*K. S. R. Murthy*) என்பவர் இந்தியா அரசியல்வாதியும் இந்திய நாடாளுமன்றத்தின் 11ஆவது மக்களவையின் உறுப்பினரும் ஆவார். இவர் ஆந்திராவின் அமலாபுரம் மக்களவைத் தொகுதியில் இந்திய தேசிய காங்கிரசு வேட்பாளரக 1991ஆம் ஆண்டு நடைபெற்ற இந்தியப் பொதுத் தேர்தலில் போட்டியிட்டு வெற்றிபெற்று உறுப்பினராக இருந்தார். இவர் சிறிது காலம் பிரஜராஜியம் கட்சியில் இருந்தார். பின்னர் மீண்டும் இந்திய தேசிய காங்கிரசில் சேர்ந்தார். அரசியலில் நுழைவதற்கு முன்பு இவர் இந்திய ஆட்சிப் பணியில் பணியாற்றினார். இவர் இந்திய அரசாங்கத்தின் செயலாளர் நிலைக்கு பதவி உயர்வு பெற்றார்.  

ஆந்திராவின் ஐதராபாத்தில் வசித்துவருகிறார். இவருடைய மனைவி மறைந்த அனசுயா தேவி ஆவார். இந்த இணையருக்கு மூன்று குழந்தைகள் (ஸ்ரீகாந்த், சுமேதா மற்றும் சஞ்சய்) உள்ளனர். இவரது மகன் கே. சஞ்சய் மூர்த்தி ஓய்வு பெற்ற ஐஏஎஸ் அதிகாரி ஆவார். இவர் நவம்பர் 2024 முதல் இந்தியாவின் 15 ஆவது தலைமைக் கணக்கராகப் பணியாற்றுகிறார்.
# மாவடிச்சேனை



<templatestyles src="Module:Infobox/styles.css"></templatestyles>  
**மாவடிச்சேனை** என்பது இலங்கையில் கிழக்கு மாகாணத்தின் மட்டக்களப்பு மாவட்டத்தில் அமைந்துள்ள ஒரு கிராமம் ஆகும். இது கோறளைப்பற்று மத்தி பிரதேச செயலாளர் பிரிவில் அமைந்துள்ளது. இது வாழைச்சேனைக்குத் தென்கிழக்கே சுமார் 3 கிலோமீட்டர் தூரத்தில் அமைந்துள்ளது. இது ஒரு கிராம அலுவலர் பிரிவாக உள்ளது.
# பல்வந்த் சிங் திண்டு

**பல்வந்த் சிங் திண்டு** (*Balwant Singh Thind*) என்பவர் இந்தியாவைச் சேர்ந்த ஓர் அரசியல்வாதியாவார். சிரோமணி அகாலி தளம் கட்சியின் தலைவராக பஞ்சாப் மாநிலத்தின் அரசியலில் இயங்கினார். இந்தியாவின் பஞ்சாப் மாநிலத்தின் துணை முதலமைச்சராகவும் நிதி அமைச்சராகவும் பதவி வகித்தார். 1990 ஆம் ஆண்டு சூலை மாதத்தில் இவர் சீக்கியப் போராளிகளால் கொல்லப்பட்டார். பல்வந்த் இராசுட்டிரிய சுயம்சேவாக் சங்க அமைப்பின் உள்வட்டத்தைச் சேர்ந்தவராக இருந்தார். காலிசுத்தான் என்ற தனி மாநிலத்திற்காகப் போராடிய சீக்கியர்களுக்கு எதிரானவராக அறியப்படுகிறார்.  

## தனிப்பட்ட வாழ்க்கை
பல்வந்த் சிங் திண்டு 1929 ஆம் ஆண்டு கபூர்தலாவில் உள்ள சைத்பூர் கிராமத்தில் பிறந்தார். தனது அரசியல் வாழ்க்கையை காங்கிரசு கட்சியின் உறுப்பினராகத் தொடங்கினார். தனது முதல் தேர்தலில் தோல்வியடைந்த பிறகு, 1962 ஆம் ஆண்டில் தேர்தலில் வெற்றி பெற்றார். பின்னர் இவர் அகாலி தளத்தில் சேர்ந்தார். நிதி அமைச்சராகவும் பதவி வகித்துள்ளார். இவரது குடும்பம் சண்டிகரில் வசித்து வருகிறது. இவருக்கு ஒரு மகனும் இரண்டு பேரக்குழந்தைகளும் உள்ளனர்.
# அலெக்ஸ் ஹெர்ஷாஃப்ட்



**அலெக்ஸ் ஹெர்ஷாஃப்ட்** (*Alex Hershaft*) (பிறப்பு 1 ஜூலை 1934) ஒரு அமெரிக்க விலங்குரிமை செயற்பாட்டாளரும், யூதப் பெரும் இன அழிப்பில் இருந்து உயிர்ப் பிழைத்தவரும், உணவிற்காக வளர்க்கப்படும் விலங்குகளின் உரிமைகளை மேம்படுத்துவதற்காக பிரத்யேகமாக நிறுவப்பட்ட அமெரிக்காவின் மிகப் பழமையான அமைப்பான 'ஃபார்ம் அனிமல் ரைட்ஸ் மூவ்மென்ட்' (FARM) அமைப்பின் இணை நிறுவனரும் தலைவரும் ஆவார். இதற்கு முன்னர், அவர் பொருள் அறிவியல் மற்றும் சுற்றுச்சூழல் ஆலோசனைத் துறையில் 30 ஆண்டு காலப் பணியையும், மத சுதந்திரம் மற்றும் சுற்றுச்சூழல் தரம் ஆகியவற்றுக்கான இயக்கங்களில் பங்களிப்பையும் ஆற்றியவராவார்.  

அதிபர் ரூவென் ரிவ்லினுடன் அலாக்ஸ் ஹெர்ஷாஃப்ட், மே 2015]]  

## இவற்றையும் காண்க
- விலங்குரிமை
- நனிசைவம்

## மேற்கோள் தரவுகள்
# போங்காவ் சட்டமன்றத் தொகுதி



**போங்காவ் சட்டமன்றத் தொகுதி** *(Bhongaon Assembly constituency)* என்பது இந்தியாவின் உத்தரப் பிரதேச மாநில சட்டமன்றத்தில் உள்ள 403 சட்டமன்றத் தொகுதிகளில் ஒன்றாகும். இத்தொகுதியானது மைன்புரி மாவட்டத்தில் அமைந்துள்ளது. போங்காவ், மைன்புரி மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.  
## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 1974 | செகதீசு நரேன் திரிபாதி | இந்தியப் பொதுவுடைமைக் கட்சி</br> |  |
| 1985 | சிவ பச் சிங் | இந்திய தேசிய காங்கிரசு</br> |  |
| 1991 | இராம் அவ்தார் சக்யா | ஜனதா கட்சி |  |
| 1993 | உபதேசு சிங் சவுகான் | rowspan=4 | சமாஜ்வாதி கட்சி</br> |
| 2002 | அலோக் குமார் |  |  |
| 2007 |  |  |  |
| 2012 |  |  |  |
| 2017 | இராம் நரேசு அக்னிகோத்ரி | rowspan=2 | பாரதிய ஜனதா கட்சி</br> |
| 2022 |  |  |  |

## தேர்தல் முடிவுகள்
### 2022
# இராம் நரேசு அக்னிகோத்ரி



**இராம் நரேசு அக்னிகோத்ரி** *(Ram Naresh Agnihotri)* ஒரு இந்திய அரசியல்வாதி ஆவார். இவர் 17 மற்றும் 18 ஆவது உத்தரபிரதேச சட்டமன்றத்தின் உறுப்பினரும் ஆவார். இவர் உத்தரபிரதேசத்தின் மைன்புரி மாவட்டத்தில் உள்ள போங்காவ் சட்டமன்றத் தொகுதி உறுப்பினர் ஆவார். இவர் பாரதிய ஜனதா கட்சியில் உறுப்பினராக உள்ளார்.  

## ஆரம்பகால வாழ்க்கை மற்றும் கல்வி
அக்னிகோத்ரி 27 மே 1957 அன்று உத்தரப்பிரதேசத்தின் மைன்புரியில் தனது தந்தை ஓம் பிரகாசு அக்னிகோத்ரிக்கு பிறந்தார். இவர் பிராமண சமூகத்தைச் சேர்ந்தவர். 1986 ஆம் ஆண்டில், அவர் கல்பனா அக்னிகோத்ரியை மணந்தார், இவர்களுக்கு இரண்டு மகன்கள் மற்றும் நான்கு மகள்கள் உள்ளனர். 1978 ஆம் ஆண்டில், லக்னோ கே. கே. பட்டப்படிப்பு கல்லூரியில் இளங்கலை சட்டக் கல்வியை முடித்தார்.  

## அரசியல்
2022 இல் நடைபெற்ற உத்தரப் பிரதேச சட்டமன்றத் தேர்தலில் போங்காவ் சட்டமன்றத் தொகுதியில் பாரதிய ஜனதா கட்சியின் வேட்பாளராக போட்டியிட்ட இராம் நரேசு 97208 வாக்குகளைப் பெற்று, தனது நெருங்கிய போட்டியாளரான சமாஜ்வாதி கட்சியின் வேட்பாளர் அலோக் குமாரை விட 4767 வாக்குகள் அதிகம் பெற்று வெற்றிபெற்றார்.  

## தேர்தல் முடிவுகள்
### 2022
# பிசு(2-எத்திலெக்சைல்) அடிப்பேட்டு



**பிசு(2-எத்திலெக்சைல்) அடிப்பேட்டு** (*Bis(2-ethylhexyl) adipate*) என்பது C<sub>22</sub>H<sub>42</sub>O<sub>4</sub>என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். 2-எத்தில்யெக்சனால் மற்றும் அடிப்பிக் அமிலத்தின் ஈரெசுத்தர் ஆகும். நிறமற்ற எண்ணெய் போன்ற திரவமாகக் காணப்படுகிறது. (CH<sub>2</sub>CH<sub>2</sub>CO<sub>2</sub>C<sub>8</sub>H<sub>17</sub>)<sub>2</sub>என்ற அமைப்பு வாய்ப்பாட்டாலும் இதை அடையாளப்படுத்தலாம்.  

சில சமயங்களில் இச்சேர்மம் தவறுதலாக டையாக்டைல் அடிப்பேட்டு என்று அழைக்கப்படுகிறது. இதன் மற்றொரு பெயர் டை(2-எத்தில்யெக்சைல்) அடிப்பேட்டு ஆகும். டி.ஓ.ஏ. என்ற சுருக்கப்பெயர் பிசு(-2-எத்தில்யெக்சைல்)-அடிப்பேட்டு மற்றும் டையாக்டைல் அடிப்பேட்டு ஆகிய இரண்டுக்கும் பயன்படுத்தப்பட்டுள்ளது.  

## பயன்கள்
ஆக்டனால், டெக்கனால், ஐசோடெக்கனால் போன்றவற்றிலிருந்து பெறப்படும் தொடர்புடைய டை எசுத்தர்களுடன் சேர்த்து, இது ஒரு நெகிழியாக்கியாகப் பயன்படுத்தப்படுகிறது.  

பிசு(2-எத்திலெக்சைல்) அடிப்பேட்டு ஒரு நீரியக்கத் திரவமாகவும், விமான உயவுப் பொருட்களின் ஒரு கூறாகவும் பயன்படுத்தப்படுகிறது. சில சமயங்களில் பாலி வினைல் குளோரைடு அடிப்படையிலான நெகிழி உறைகளில் ஒரு மூலப்பொருளாகவும் பயன்படுத்தப்படுகிறது.  

## நச்சளவு
பிசு(2-எத்திலெக்சைல்) அடிப்பேட்டு மிகக் குறைந்த நச்சுத்தன்மை கொண்டது. நரம்பு வழியாக எலிகளுக்கு கொடுக்கும்போது இதன் உயிர் கொல்லும் அளவு 900 மி.கி/கி.கி என மதிப்பிடப்பட்டுள்ளது.
# மெட்டா-அனிசிடின்



**மெட்டா-அனிசிடின்** (*m-Anisidine*) என்பது C<sub>7</sub>H<sub>9</sub>NO என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். ஒரு தெளிவான வெளிர் மஞ்சள் நிறத்துடன் அல்லது பொன்னிறத்துடன் நீர்மமாகக் காணப்படுகிறது. காற்று ஆக்சிசனேற்றம் காரணமாக வணிக மாதிரிகள் பழுப்பு நிறத்தில் தோன்றக்கூடும். மெத்தாக்சியைக் கொண்ட அனிலின் வழிப்பொருளின் மூன்று மாற்றியங்களில் இதுவும் ஒன்றாகும்.
# மெட்டாடார்டாரிக் அமிலம்


| ImageFile = Metatartaricacid.svg  
| ImageCaption = மெட்டாடார்டாரிக் அமிலத்தின் இலட்சியப்படுத்தப்பட்ட வேதியியல் அமைப்பு  
| ImageSize =  
| ImageAlt =  

| IUPACName =  
| OtherNames = ஐ353  

| Section1 =  
| Section2 =  
உணவுச் சேர்க்கைப் பொருளாக, இது ஐ353 என்ற ஐரோப்பிய ஒன்றிய எண்ணைக் கொண்டுள்ளது. அமிலத்தன்மை சீராக்கி என வகைப்படுத்தப்பட்டுள்ளது.பொட்டாசியம் ஐதரசன் டார்ட்ரேட்டு மற்றும் கால்சியம் டார்ட்ரேட்டு ஆகியவை வீழ்படிவாவதைத் தடுக்க இது ஒயினில் சேர்க்கப்படுகிறது.
# கிசனீ சட்டமன்றத் தொகுதி



**கிசனீ சட்டமன்றத் தொகுதி** *(Kishni Assembly constituency)* என்பது இந்தியாவின் உத்தரப் பிரதேச மாநில சட்டமன்றத்தில் உள்ள 403 சட்டமன்றத் தொகுதிகளில் ஒன்றாகும். இத்தொகுதியானது மைன்புரி மாவட்டத்தில் அமைந்துள்ளது. கிசனீ, மைன்புரி மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும். இது பட்டியலினத்தை சேர்ந்த வேட்பாளர்களுக்காக ஒதுக்கப்பட்டுள்ளது.  
## சட்டமன்ற உறுப்பினர்கள்
| ஆண்டு | உறுப்பினர் | கட்சி |
| --- | --- | --- |
| 1974 | முன்சி லால் | இந்திய தேசிய காங்கிரசு</br> |
| 1977 | அக்கீம் லால் | ஜனதா கட்சி |
| 1980 | முன்சி லால் | இந்திய தேசிய காங்கிரசு (இ) |
| 1985 | இராம் சிங் த/பெ குல்சாரி லால் | இந்திய தேசிய காங்கிரசு</br> |
| 1989 | இரமேசுவர் தயாள் வால்மீகி | ஜனதா தளம் |
| 1991 | ஜனதா கட்சி |  |
| 1993 | rowspan=5 | சமாஜ்வாதி கட்சி</br> |
| 1996 |  |  |
| 2002 | சந்தியா கத்தேரியா |  |
| 2007 | கே.எம்.சந்தியா |  |
| 2022 | பிரசேசு கத்தேரியா |  |

## தேர்தல் முடிவுகள்
### 2022
# பிரசேசு கத்தேரியா



**பிரசேசு கத்தேரியா** *(Brajesh Katheriya)* ஒரு இந்திய அரசியல்வாதி மற்றும் இந்தியாவின் உத்தரபிரதேச சட்டமன்ற உறுப்பினர் ஆவார். இவர் உத்தரபிரதேசத்தின் கிசனீ சட்டமன்றத் தொகுதியின் சட்டமன்ற உறுப்பினர் ஆவார். சமாஜ்வாடி கட்சி அரசியல் கட்சியின் உறுப்பினராக உள்ளார்.  

## ஆரம்பகால வாழ்க்கை மற்றும் கல்வி
பிரசேசு கத்தேரியா மைன்புரி மாவட்டத்தில் பிறந்தார். இவர் பொறியியல் பட்டயமும் இளங்கலை பட்டமும் பெற்றுள்ளார். கத்தேரியா பட்டியல் சாதி சமூகத்தைச் சேர்ந்தவராவர்.  

## அரசியல் வாழ்க்கை
பிரசேசு கத்தேரியா இரண்டு முறை சட்டமன்ற உறுப்பினராக இருந்துள்ளார். இவர் கிசனீ சட்டமன்றத் தொகுதியின் உறுப்பினர் மற்றும் சமாஜ்வாதி கட்சியின் உறுப்பினராக உள்ளார்.  

## தேர்தல் முடிவுகள்
### 2022
# பலென்சோனைட்டு



**பலென்சோனைட்டு** (*Palenzonaite*) என்பது (NaCa<sub>2</sub>)Mn<sup>2+</sup><sub>2</sub>(VO<sub>4</sub>)<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். ஓர் அரிய வனேடேட்டு கனிமமான இது பெர்செலியைட்டு குழுமத்தைச் சேர்ந்தது மற்றும் கோமேதகம் கனிமத்துடன் தொடர்புடையது. 1987 ஆம் ஆண்டில் இயெனோவா பல்கலைக்கழகத்தின் வேதியியல் பேராசிரியரான ஆண்ட்ரியா பலென்சோனாவால் கண்டுபிடிக்கப்பட்டது. இவர் இத்தாலியின் இலிகுரியா மாகாணத்தில் உள்ள வால் கிராவெக்லியாவில் உள்ள மோலினெல்லோ சுரங்கத்தில் பலென்சோனைட்டைக் கண்டுபிடித்தார்.  

பன்னாட்டு கனிமவியல் சங்கம் பலென்சோனைட்டு கனிமத்தை Plz என்ற குறியீட்டால் அடையாளப்படுத்துகிறது.  

சேஃபரைட்டு, பெர்செலியைட்டு, மாங்கனபெர்செலியைட்டு ஆகியவற்றுடன் சேர்ந்து பாலென்சோனைட்டும் ஒரு சிறிய கனிமக் குடும்பத்தின் ஒரு பகுதியாகும். இந்த கோமேதகங்களில் உள்ள (As,V,P,Si)O<sub>4</sub> நான்முகிகள் பலபடிச் சங்கிலிகளாகவோ அல்லது தாள்களாகவோ இல்லாமல் தனித்தனியாக உள்ளன. இவற்றின் சராசரி Z–O தூரம், அயனி ஆரம் குறித்த எதிர்பார்க்கப்பட்ட போக்கைப் பின்பற்றுகிறது (Si⁴⁺-என்பதற்குக் குறைவாகவும், As⁵⁺/V⁵⁺-என்பதற்கு அதிகமாகவும் உள்ளது). பலென்சோனைட்டு, மாங்கனீசு நிறைந்த, குறைந்த தர உருமாற்றப் படிவுகளில் ஓர் அரிய இரண்டாம் நிலை கனிமமாகக் காணப்படுகிறது.
# இலிங்கம் வெங்கட பிரபாகர்



**இலிங்கம் வெங்கட பிரபாகர்** (*Lingam VenkataPrabhakar*) இந்தியாவைச் சேர்ந்த ஒரு தொழிலதிபர் ஆவார். கனரா வங்கியின் நிர்வாக இயக்குநராகவும் தலைமைச் செயல் அதிகாரியாகவும் இருந்தார். பஞ்சாப் நேசனல் வங்கியின் முன்னாள் செயல் இயக்குநராகவும் பணியாற்றினார்.  

## ஆரம்பகால வாழ்க்கை
பிரபாகர் விவசாயப் பாடத்தில் முதுநிலைப் பட்டம் பெற்றிருந்தார். இந்திய வங்கியாளர்கள் நிறுவனத்தின் சான்றளிக்கப்பட்ட வங்கியாளராகத் திகழ்ந்தார். தனது பட்டப்படிப்பை இந்தியன் வங்கி மற்றும் நிதி நிறுவனத்தில் முடித்தார்.  

## தொழில்
பிரபாகர் தனது தொழிலை அலகாபாத் வங்கியில் தலைமை இடர் அதிகாரி மற்றும் ஒருங்கிணைந்த இடர் மேலாண்மைப் பொது மேலாளராகத் தொடங்கினார். 2018 ஆம் ஆண்டு மார்ச்சு மாதம் 1 ஆம் தேதியன்று பஞ்சாப் நேசனல் வங்கியில் நிர்வாக இயக்குநராகப் பணியில் சேர்ந்தார். 2020 ஆம் ஆண்டு பிப்ரவரி மாதம் 1 ஆம் தேதி முதல் கனரா வங்கியின் நிர்வாக இயக்குநர் மற்றும் தலைமைச் செயல் அதிகாரியாகப் பொறுப்பேற்று, 2022 டிசம்பர் 31 வரை அப்பதவியில் நீடித்தார்.
# அனு ஐயங்கார்



**அனு ஐயங்கார்** (*Anu Aiyengar*) மன்காட்டனைச் சேர்ந்த ஒரு நிதித்துறை நிபுணர் ஆவார். இவர் நியூயார்க்கு நகரத்தை அடிப்படையாகக் கொண்ட ஒரு பன்னாட்டு வங்கி மற்றும் நிதிச் சேவைகள் நிறுவனமான இயேபி மோர்கன் சேசு & கோ நிறுவனத்தில், இணைப்பு மற்றும் கையகப்படுத்துதல் பிரிவின் உலகளாவிய இணைத் தலைவராகப் பணியாற்றுகிறார்.  

## வாழ்க்கைக் குறிப்பு
அனு ஐயங்கார் மாசசூசெட்சில் உள்ள சுமித் தாராளவாத கலைக் கல்லூரியில் பொருளாதாரம் மற்றும் கணினி அறிவியலில் இளநிலைப் பட்டம் பெற்றார். மேலும் தற்போது சுமித்தின் வணிக ஆலோசனைக் குழுவின் இணைத் தலைவராகப் பணியாற்றுகிறார். ஐயங்கார் தனது வணிக நிர்வாக முதுநிலைப் பட்டத்தை வாண்டர்பில்ட்டு பல்கலைக்கழகத்தில் பெற்றார். இந்திய பாரம்பரிய நடனத்தின் மூலம் இவர் மன அமைதியைக் காண்கிறார்.  
## தொழில்
அணு ஐயங்கர் தனது வாழ்க்கையை அமெரிக்கன் எக்சுபிரசில் தொடங்கினார். 1999-ஆம் ஆண்டில் வால் தெருவில் உள்ள ஒரு பெரிய முதலீட்டு வங்கியில் ஒரு பதவிக்காக நேர்காணலில் கலந்துகொண்டபோது, ​​இவரை நேர்காணல் செய்தவர் 'தவறான பாலினம், தவறான நிறம், மற்றும் தவறான நாடு' என்று கருத்து தெரிவித்தார். தற்போது இயேபி மோர்கன் சேசு & கோ நிறுவனத்தில் பணிபுரிகிறார்.  
## விருதுகள்
- "தாக்கம் மற்றும் புத்தாக்க விருது" - டிரெசு ஃபார் சக்சசு
- வால் தெரு செய்தி இதழின் "2019 ஆம் ஆண்டு நிதித்துறையில் உள்ள பெண்களுக்கான இரவு விருந்து" (மார்ச் 2019).
- போர்ப்சு 30 வயதுக்குட்பட்டோர் பட்டியல் (செப்டம்பர் 2018)
# கலையூர் (இராமநாதபுரம்)



**கலையூர்** (Kalayur) என்பது இந்தியாவின் தென் மாநிலமான தமிழ்நாட்டில் உள்ள இராமநாதபுர மாவட்டத்தில் உள்ள ஒரு கிராமம் . இராமநாதபுரத்திலிருந்து வடக்கே 25 கி.மீ தொலைவிலும், பரமக்குடியிலிருந்து 9 கி.மீ தொலைவிலும் அமைந்துள்ளது. கலையூர் சமையல் கலைஞர்களின் கிராமம் என்று அழைக்கப்படுகிறது. இந்த கிராமத்தை பற்றிய வரலாற்று நிகழ்ச்சியானது தொலைக்காட்சி 18 ஒளியலை வரிசையின் நிகழ்ச்சியான (ஓ மை காட் இந்தியா தகவல்கள்) இது என்னுடைய இந்தியா - பகுதி 2 இல் கிருட்டிணா அபிசேக்கு தொகுத்து வழங்கினார்.  
## மக்கள் தொகை
2011 ஆம் ஆண்டு மக்கள் தொகை கணக்கெடுப்பின்படி கலையூரில் மொத்தம் 356 குடும்பங்களில் 1406 வசித்தனர், இதில் ஆண்கள் எண்ணிக்கை 712 ஆகவும் பெண்கள் எண்ணிக்கை 694 ஆகவும் இருந்தது. தமிழ்நாட்டுடன் ஒப்பிடும்போது கலையூர் கிராமத்தில் எழுத்தறிவு விகிதம் குறைவாக உள்ளது. 2011 ஆம் ஆண்டில், தமிழ்நாட்டின் எழுத்தறிவு விகிதம் 80.09% ஆக இருந்தபோது, ​​கலையூர் கிராமத்தின் எழுத்தறிவு விகிதம் 65.94% ஆக இருந்தது. கலையூரில் ஆண்களின் எழுத்தறிவு விகிதம் 73.58% ஆகவும், பெண்களின் எழுத்தறிவு விகிதம் 58.15% ஆகவும் இருந்தது.  

## விளையாட்டு
இந்த கிராமத்தின் மிகவும் முக்கியத்துவம் வாய்ந்த விளையாட்டு கபடி விளையாட்டாகும். கலையூர் கபடி அணி (கருமலையான் 7ச கபடி அணி) இராமநாதபுரம் மாவட்டத்திலுள்ள சிறந்த கபடி அணிகளில் ஒன்றாகும்.